“સેજલ, તું આ ડાયરી અને પાસબુક જો. તારા પપ્પા દર મહિને એમની દીકરી મિતાલીને પંદર હજાર મોકલતા રહે છે.” હું ડાયરી અને પાસબુકને જોતી રહી પણ મને કશું માન્યામાં નહોતું આવતું. મેં પપ્પાની સામે જોયું એમના ચહેરા પર આ આખી ઘટનાનો કંટાળો દેખાઈ આવ્યો. મમ્મીને મેં માંડ શાંત પાડી અને ચા બનાવી. સાંજનો સમય હતો અમે ત્રણેય વરંડામાં ચા પીવા બેઠા. મમ્મી હજું પણ નારાજ હતી રડી રડીને એની આંખો સુઝી ગયેલી. અચાનક પપ્પા મારી તરફ ફર્યા,